27. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 857 της 27 Σεπτ./24 Οκτ. 1966 (ΦΕΚ Α΄  220) Περί εγκρίσεως Κανονισμού «περί τρόπου λειτουργίας της Επιτροπής Εκποιήσεως ναυαγίων και εκτιμήσεως αξίας πλοίων». Έχοντες υπ’ όψιν: α)Τας διατάξεις του άρθρ. 4 του Ν.Δ. 2648/53 «περί τροποποιήσεως των διατάξεων του Ν.Δ. 1050/49 περί ρυθμίσεως ζητημάτων τινών αφορώντων την Εμπορικήν Ναυτιλίαν και το ΝΑΤ» (ΦΕΚ 295 Α΄). β)Τας διατάξεις του άρθρ. 59 του Νόμ. 3170/55 «περί ΝΑΤ» (ΦΕΚ 76 Α΄). γ)Το άρθρ. 2 του υπ’ αριθ. 477 από 31.5.65 Β.Δ/τος «περί των διατηρητέων παρά τω ΝΑΤ Συμβουλίων και Επιτροπών» (ΦΕΚ 105 Α΄). δ)Τας διατάξεις του άρθρ. 11 του Νόμ. 4502/1966 «περί τροποποιήσεως και συμπληρώσεως του Νόμ. 3170/1955 και προσθήκης ετέρων τινών διατάξεων» (ΦΕΚ 54 Α΄). ε)Το πρακτικόν συνεδριάσεως του Διοικητικού Συμβουλίου του ΝΑΤ της 4.5.1966. στ)Την υπ’ αριθ. 6/1966 γνωμοδότησιν του Συμβουλίου Ε.Ν. ζ)Την υπ’ αριθ. 768/1966 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρον μόνον.-Εγκρίνομεν τον κατωτέρω παρατιθέμενον κανονισμόν έχοντα ούτω: ΚΑΝΟΝΙΣΜΟΣ Περί τρόπου λειτουργίας της Επιτροπής Εκποιήσεως ναυαγίων και εκτιμήσεως αξίας πλοίων. Αρμοδιότητες Επιτροπής Άρθρ.1.-Η κατά το άρθρ. 2 του υπ’ αριθ. 477 από 31 Μαΐου 1965 Β.Δ/τος «περί των διατηρητέων παρά τω ΝΑΤ Συμβουλίων και Επιτροπών» προβλεπομένη επιτροπή εκποιήσεως ναυαγίων και εκτιμήσεως αξίας πλοίων είναι αρμοδία: α)Δια την διενέργειαν των δημοσίων διαγωνισμών δια την εκποίησιν των εις το ΝΑΤ περιελθόντων ναυαγίων κατά τας διατάξεις του άρθρ. 4 του Ν.Δ. 2648/53 «περί τροποποιήσεως των διατάξεων του Ν.Δ. 1050/49 περί ρυθμίσεως ζητημάτων τινών αφορώντων την Εμπορικήν Ναυτιλίαν και το Ναυτικόν Απομαχικόν Ταμείον» (ΦΕΚ 295 Α΄). β)Δια την εκτίμησιν της αξίας πλοίων κατ’ εφαρμογήν των διατάξεων του άρθρ. 11 παρ. (η) του Νόμ. 4502/66 «περί τροποποιήσεως και συμπληρώσεως του Νόμ. 3170/1955 και προσθήκης ετέρων τινών διατάξεων». Εκποίησις ναυαγίων Άρθρ.2.-Η Επιτροπή δια την άσκησιν της κατά το εδάφ. α΄ του προηγουμένου άρθρου αρμοδιότητός της συνέρχεται εν ολομελεία εν τω καταστήματι του ΝΑΤ κατόπιν προσκλήσεως   Ναυτικό Απομαχικό Ταμείο 19.Ι.α.27-28 του Προέδρου αυτής και ενεργεί κατά τας διατάξεις του εκάστοτε ισχύοντος Κανονισμού περί διενεργείας προμηθειών του ΝΑΤ αναλόγως εφαρμοζομένας. Άρθρ.3.-1.Η Επιτροπή δια την άσκησιν της κατά το εδάφ. β΄ του άρθρ. 1 του παρόντος κανονισμού αρμοδιότητος, συνέρχεται εν ολομελεία εν τω καταστήματι της Επιθεωρήσεως Εμπορικών Πλοίων, κατόπιν προσκλήσεως του Προέδρου αυτής, συμμορφουμένη περαιτέρω προς τας διατάξεις του άρθρ. 11 παρ. 1 εδάφ. (η) του Νόμ. 4502/1966. 2.Το αρμόδιον τμήμα του ΝΑΤ αποστέλλει εις την Επιτροπήν άπαντα τα εν αυτώ υποβληθέντα δια το υπό δανειοδότησιν πλοίον έγγραφα, τα περιέχοντα στοιχεία δυνάμενα να βοηθήσουν την επιτροπήν εις την διατύπωσιν της γνώμης της. 3.Η Επιτροπή διατυπώνει την γνώμην της εις συντασσόμενον πρακτικόν όπερ αποστέλλεται εις το αρμόδιον τμήμα του ΝΑΤ μερίμνη του Διευθυντού της Επιθεωρήσεως Εμπορικών πλοίων. Εν περιπτώσει διαφωνίας μέλους τινός της Επιτροπής αναγράφεται εις το πρακτικόν και η γνώμη του διαφωνούντος. Εις τον αυτόν επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 